कैप्टन अमरिंदर सिंह की अगुवाई में भुलत्थ को मिलेगा नया लीडर : चीमा
पर्वविधायक कांग्रेस के प्रवक्ता सुखपाल सिंह खैहरा के आम आदमी पार्टी में चले जाने के बाद कांग्रेस पार्टी भुलत्थ में अपनी छवि बचाने के लिए सरगर्म हो गई है। इस संबंधी जिला प्रधान नवतेज सिंह चीमा की अध्यक्षता में गांव दमूलिया में बैठक का आयोजन किया गया। जिसमें पार्टी के टकसाली कांग्रेसी वर्करों ने भाग लिया। नवतेज सिंह चीमा ने कहा कि सुखपाल सिंह खैहरा का आप पार्टी में चले जाने के बाद पार्टी को कोई फर्क नहीं पड़ेगा। जल्द ही प्रदेश प्रधान कैप्टन अमरिंदर सिंह की अगुवाई में क्षेत्र भुलत्थ को सर्वप्रिया नेता दिया जाएगा। सुखपाल सिंह खैहरा को पार्टी में बड़ा मान सम्मान दिया हुआ था परंतु उन्होंने देश स्तर पर राष्ट्रीय पार्टी के मान सम्मान को ठेस पहुंचाई है। इस मौके पूर्व चेयरमैन प्रीतम सिंह सीकरी, पूर्व उपचेयरमैन प्रीतम सिंह चीमा, सरगर्म सीनियर नेता अवतार सिंह वालिया ने बताया कि क्षेत्र में पार्टी को मजबूत करने के लिए घर घर जा कर लोगों को कांग्रेस के साथ जोड़ा जाएगा आगामी विस चुनावों में पार्टी शानदार जीत प्राप्त करेगी।
गौर हो कि सुखपाल सिंह खैहरा के कांग्रेस छोड़ जाने के बाद पार्टी को बड़ा झटका लगा है। इस लिए उनके पिता सुखजिंद्र सिंह के साथ चलते टकसाली नेताओं समेत प्रमुख नेताओं वर्कर खैहरा के साथ चल पड़े है। आने वाले दिनो में भुलत्थ में राजनीतिक उथल पुथल वाला माहौल बनाया रहेगा। वहीं अधिकतर वर्कर नेतागण चोरी चोरी दबी जुबां से दोनों तरफ वफादारी का दम भर रहे है। इस अवसर पर सीनियर नेता डा मेहर सिंह नडाला, तेजा सिंह, बलविंद्र सिंह, हरदेव सिंह चीमा, मनप्रीत सिंह वालिया, सुखदेव राज, परमजीत सिंह वालिया आदि उपस्थित थे।
भुलत्थ के गांव दमूलिया में नवतेज सिंह चीमा पार्टी के अन्य नेता।
कांग्रेस की छवि बचाने के लिए जिला प्रधान चीमा सरगर्म, गांव दमूलिया में की बैठक
hin_Deva hin_Deva hin_Deva bho_Deva hin_Deva